Legea va fi o lovitură în an electoral, asta pentru că poliţele urmează să se scumpească pentru cei care au amenzi de circulaţie, iar sacţiunile pentru lipsa RCA vor chiar şi de până la 5 ori mai mari decât în prezent.
Cu toate acestea, nici în cursul zilei de luni, 11 februarie, legea nu a fost votată, asta după ce, în urmă cu o săptămână, senatorii au amânat un raport în comisiile de specialitate.
În aceste condiții, rămâne de văzut când vor reuși senatorii români să ajungă la un acord.
Situațiile în care șoferii vor plăti mai mult pentru polița RCA
Important de menționat este faptul că, în cazul în care va fi votată legea, polița auto obligatorie ar urma să se scumpească pentru cei care au amenzi sau pentru cei care nu își reînnoiesc polița RCA în termen de 30 de zile.
Practic, în aceste situații, dispare bonusul care este acordat.
De asemenea, dispare posibilitatea de a face polița RCA pe o lună. Vor rămâne doar variantele de a face RCA pe 3, 6 sau 12 luni.
Noile modificări ar urma să fie aplicabile de la începutul verii, cel târziu.
Ce se schimbă în legea RCA:
- Sancţiuni mai mari pentru şoferii fără RCA
- Reducerea de preţ scade dacă reînnoirea RCA se face cu întârziere
- Amenzile de circulație vor scădea bonsul acumulat